### Beslutning

Jytte Kristoffersen, Kurt Jensen, Ronny Østergaard, Kenneth Bruun og Erling Johnsen kunne tiltræde forslaget.

 Mikael Carlsen kunne ikke tiltræde forslaget.

 Jimmy Krogh var forhindret i at deltage i udvalgets behandling af sagen den 26. september 2016.

Herunder et byrådsforslag til behandling på førstkommende byrådsmøde.
 [adresse]:

 Øget budget til rottebekæmpelse - indførelse af gebyr

 I den seneste tid har Aarhus Stiftstidende beskrevet, hvordan [adresse] i stigende grad er plaget af problemer med rotter. Baggrunden er bl.a., at ressourceforbruget til opsøgende besøg er meget stort, og at der derfor ikke er råd til forebyggende indsatser. Historierne er samtidigt blevet bakket op af lederen af rottebekæmpelsen i [adresse].  Det er selvfølgelig fuldstændigt uacceptabelt, at borgere i [adresse] skal opleve så store gener fra rotter, som det er tilfældet nogle steder. Derfor er det også helt tydeligt, at der er behov for at få løftet budgettet til rottebekæmpelsen.

 [adresse] er en af 3 kommuner i [adresse], der ikke har gebyr på rottebekæmpelse. Gebyret fungerer som en del af ejendomsbeskatningen, og det er tidligere blevet vurderet af forvaltningen i [adresse], at et gebyr samlet vil generere 2,3 mio. kr. Udgiften for borgerne i [adresse] vil samlet set være lav. For hver 1 mio. kroners ejendomsværdi vil der jf. tidligere notater skulle betales omkring 8-9 kr.

 For SF er der ingen tvivl om, at gevinsten ved at indføre gebyret vil overstige de gener, som den enkelte familie vil opleve i form af en mindre afgiftsstigning. Nogle vil givetvis aldrig få behov for hjælp, men der er tale om en solidarisk ordning, hvor fællesskabet løfter opgaven, da det under alle omstændigheder kan være svært at vurdere, hvem der er "skyld" i, at der er opstået problemer med rotter i et område.   Beslutningspunkt: Der indføres snarest muligt et gebyr på rottebekæmpelse i [adresse].

 Stillet af SF i [adresse] Erling Johnsen, medlem af teknisk udvalg (ordfører på sagen)
 Gert Bruun, politisk leder

 Venlig hilsen Erling Johnsen

### Sagens forløb

22-06-2016 [adresse]
Sagens behandling blev udsat i byrådets møde den 22. juni 2016.
 17-08-2016 [adresse]
Fremsendes til Teknisk Udvalg til behandling i henhold til beslutning i byrådets møde den 17. august 2016.

 Behandlet sammen med sag 37.
 05-09-2016 Teknisk Udvalg
sagens behandling udsat.
 12-09-2016 Teknisk Udvalg
Sagens behandling udsat.
 26-09-2016 Teknisk Udvalg
Jytte Kristoffersen, Kurt Jensen, Ronny Østergaard, Kenneth Bruun og Erling Johnsen kunne tiltræde forslaget.

 Mikael Carlsen kunne ikke tiltræde forslaget.

 Jimmy Krogh var forhindret i at deltage i udvalgets behandling af sagen den 26. september 2016.
 12-10-2016 [adresse]
Beslutning ikke frigivet